Ministru kabineta noteikumu projekta **“Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem””**

sākotnējās ietekmes novērtējuma ziņojums **(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – noteikumu projekts) izstrādāts pēc Finanšu ministrijas iniciatīvas, lai precizētu ekonomiskās klasifikācijas kodu (turpmāk – EKK) nosaukumus atbilstoši grozījumiem Ministru kabineta 2005.gada 27.decembra noteikumos Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām” (turpmāk – MK noteikumi Nr.1031), kā arī grozījumiem Izglītības likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 28.jūnija noteikumi Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – MK noteikumi Nr.418) nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestāžu sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto pakalpojumu apmaksu. Sakarā ar grozījumiem MK noteikumos Nr.1031, kuri stājās spēkā 2020.gada 1.janvārī, nepieciešams MK noteikumos Nr.418 aktualizēt EKK nosaukumus.2020.gada 1.janvārī stājās spēkā grozījumi Izglītības likumā, kas paredz, ka pašvaldības piedalās to izglītojamo ēdināšanas izmaksu segšanā no pašvaldības budžeta, kuri attiecīgās pašvaldības administratīvajā teritorijā esošajās izglītības iestādēs (izņemot valsts izglītības iestādes) klātienē apgūst pamatizglītības programmas 1., 2., 3. un 4. klasē. MK noteikumos Nr.418 noteikts, ka, aprēķinot izmaksas par vienu izglītojamo konkrētā izglītības iestādē, aprēķinā netiek iekļauti ēdināšanas izdevumi. Ņemot vērā grozījumus Izglītības likumā, noteikumu projektā nepieciešams noteikt, ka izglītības iestādes izdevumu tāmē netiek iekļauti ēdināšanas izdevumi izglītojamiem pirmsskolas izglītības iestādēs, speciālās pirmsskolas izglītības iestādēs un izglītojamiem no 5.klases vispārējās izglītības iestādēs.Noteikumu projekts paredz garāku termiņu līdz kuram pakalpojumu sniedzējs precizē viena izglītojamā izmaksas, ja uz saimnieciskā gada 1.septembri ir mainījies izglītojamo skaits. Ņemot vērā, ka praksē ir grūti ievērot noteikto termiņu - 20.oktobris, tas mainīts uz 31.oktobri.MK noteikumi Nr.418 paredz, ka aprēķinot izmaksas saimnieciskajā gadā par vienu izglītojamo konkrētā izglītības iestādē, aprēķinā atbilstoši EKK iekļauj izglītības iestādes iepriekšējā saimnieciskajā gadā pēc naudas plūsmas uzskaitītos izdevumus, līdz ar to noteikumu projektā nepieciešams noteikt, ka, aprēķinot izmaksas 2020.gadā par vienu izglītojamo konkrētā izglītības iestādē, aprēķinā iekļauj pašvaldības budžeta saimnieciskajā gadā plānotos izglītības iestādes ēdināšanas izdevumus izglītojamiem, kuri klātienē apgūst pamatizglītības programmas 1., 2., 3. un 4. klasē. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām un Pašvaldību finanšu izlīdzināšanas fonda padomi. |
|  2. |  Tiesiskā regulējuma ietekme uz tautsaimniecību un administratīvo slogu | Iesaistītajām institūcijām projekta tiesiskais regulējums nemaina tiesības un pienākumus. |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir publicēta Finanšu ministrijas tīmekļa vietnē [www.fm.gov.lv](http://www.fm.gov.lv) sadaļā "Sabiedrības līdzdalība" – “Tiesību aktu projekti” – “Pašvaldību finanšu uzraudzības politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Uzziņa par noteikumu projekta izstrādi 2019.gada 11.novembrī publicēta Finanšu ministrijas tīmekļvietnē sadaļā “Sabiedrības līdzdalība” <https://www.fm.gov.lv/lv/sabiedribas_lidzdaliba/tiesibu_aktu_projekti/pasvaldibu_finansu_uzraudzibas_politika/> un pēc izsludināšanas Valsts sekretāru sanāksmē – Ministru kabineta mājaslapā. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Pašvaldību finanšu izlīdzināšanas fonda padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas. Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav |

Finanšu ministrs J.Reirs

Režā 67095684

Sandra.Reza@fm.gov.lv